Masakan Minang

Sacaro umum, masakan Minang maolah samba jo mamakai banyak lado, bumbu, jo santan, inggo manjadi babagai macam masakan gulai nan bakuah pakek jo padeh. Hidangan nan alah tanamo lainnyo antaro lain dendeng, randang, soto padang, pangek, dan lain-lain. Biasonyo masakan ko disajikan basamo nasi putiah angek jo sambalado sabagai palamak makan.

Ado duo caro panyajian masakan Minang. Caro partamo dipasan lansuang sasuai nan dimintak dan caro kaduo diidangan lansuang sagalo jinih masakannyo. Palayan biasonyo manantiang banyak piriang nan barisi baragam samba dalam sakali jalan lalu diidangan di ateh meja salapeh palanggan duduak. Palanggan buliah maambiak apo sajo nan diidang dan anyo mambayia sasuai apo nan dimakan. Caro kaduo ko manjadi ciri khas panyajian masakan Minang.

Masakan Minang manjadi tanamo dan katuju dek masyarakaik laweh dek adonyo "Rumah Makan Padang" nan manggalehnyo. Rumah makan ko alah mudah ditamui di babagai kota di Indonesia, bahkan sampai ka lua nagari. Manuruik data Ikatan Warung Padang Indonesia (Iwapin), di Jakarta dan sakitarnyo sajo alah ado labiah dari 20.000 restoran atau kadai nasi Minang.

 Etimologi 
Istilah "Masakan Padang" labiah umum dipakai di Indonesia dan nagara tetangga untuak marujuak pado saluruah jinih makanan tradisi Minangkabau, khususnyo nan barasa dari Sumatera Barat. Namun, istilah ko surang jarang dipakai di Ranah Minang tu surang, sarupo di Bukittinggi — pusek kuliner di Sumatera  Barat dimano labiah katuju untuak manyabuiknyo sabagai Masakan Minang. Iko dek karano banyak nagari di Minangkabau punyo kabanggaannyo kapado warisan kulinernyo, dan sacaro teknis pun ado pabedaan pulo antaro Nasi Padang jo Nasi Kapau nan dari Agam walau samo-samo masakan Minang.

 Rumah Makan Padang 
jmpl|Caro maidang masakan Minang di Restoran Sederhana; sadoalah piriang samba ditampilkan di hadapan palanggan. Palanggan cukuik mambayia dari apo nan dimakan.
Di rumah makan atau restoran Padang, biasonyo makan lansuang jo tangan. Pambasuah tangan atau kobokan, sabuah mangkuak ketek barisi aia jo potongan limau nipih untuak pangarum tangan, diagiah ka palanggan sabalun makan. Aia ko bafungsi untuak mambasuah tangan sabalun atau sasudah makan, buliah pulo mamintak sanduak atau garpu.

Masakan di rumah makan padang biasonyo di masak sakali sahari. Untuak mamiliah Nasi Padang di rumah makan Padang, palanggan dapek mamiliah samba atau lauak nyo dari piriang-piriang nan disusun batumpuak tinggi nan ado di kaco jendela bagian mungko. Salain tu, salamo ko caro hidang iolah caro rumah makan Padang malayani palanggannyo, katiko palanggan alah duduak, inyo dak paralu mamasan. Palayan langsuang manghidangkan makanan ka meja sacaro sigap dan disusunyo sakali nan tadapek disinan makanan nan lamak-lamak sarupo randang, gulai ikan, sayua-mayua, taruang, gulai atii, babek, tambusu, tunjang, paru jawi, ayam goreng, dan tantu sajo ado, samba lado, nan harus ado di satiok hidangan urang indonesia pado umumnyo. Palanggan hanyo mambayia apo nan inyo makan dari banyak makanan nan dihidangkan tadi. Masakan Padang nan paliang takana iolah randang jo sampadeh dagiang. Soto Padang adolah makanan nan paliang disukoi dek masyarakaik katiko makan pagi sadangkan sate biasonyo makanan nan paliang di cari untuak makan di malam hari.

Di tampek makan lainyo, kadai makan Nasi Kapau, Bukittinggi. gaya panyajiannyo babeda pulo. katiko palanggan alah duduak, palanggan ko kan ditanyo makan pakai samba atau lauak apo. Hidangan atau samba nan lah dipiliah tadi dilatakan langsuang di ateh nasi putiah atau di latakan di piriang ketek nan tapisah jo nasi.
jmpl|Babarapo masakan Padang nan disajikan di kadai tapi lauik di Pantai Gandoriah, Pariaman. Samba di area pasisia Sumatera Barat dipangaruahi produk lauik sarupo lauak jo udang.
Ado banyak restotran atau rumah makan Padang di saluruah wilayah Indonesia, manuruik Ikatan Warung Padang Indonesia (Iwapin). di Jakarta sajo tadapek labiah kurang 20,000 restoran jo rumah makan Padang.Harian Kompas, 25 May 2003  babarapo restoran jo rumah makan Padang nan tanamo iolah Sederhana, Garuda, Pagi Sore, Simpang Raya, Sari Ratu, Sari Minang, Salero Bagindo.

Bagunonyo tampek-tampek makan (kadai atau rumah makan Padang) iolah untuak urang-urang nan bakarajo katiko inyo makan siang tarutamo untuak urang nan bakarajo di kota. taun 2016 nan lalu; para pagawai nagari sipil di Jakarta manuntuik kanaikan uang atau pitih lauak pauk nyo (tunjangan makan nan marupoan bagian dari gaji pagawai negeri), kajadianko akibaik naikanyo harago Nasi Padang di wilayah Jabodetabek.

 Samba makanan utamo 
jmpl|Saririk hidangan masakan Minang di jandela restoran Padang
Teknik manggulai, nan mamakai bahan-bahan tatantu; dagiang, ayam, itiak, sayua, ikan atau lauak, lalu diabuih lambek-lambek dan dimasak basamo santan, langkok-langkok, jo lado, alah manjadi tiangnyo tradisi mamasak di Minangkabau. Kuah gulai nan pakek kakuniangan dan padeh alah manjadi ciri khas tampilan jandela rumah makan Padang dimanopun. Di Minangkabau, disabuik santiang mamasak katiko alah pandai manyiapkan gulai. Randang, asam padeh, jo kalio marupokan variasi dari gulai.

Samba masakan Minang biasonyo disajikan basamo nasi angek jo sambalado.

 Randang, potoangan dagiang nan diabuih dalam santan jo lado, dimasak inggo kariang. Salain dagiang jawi atau kabau, ado pulo randang ayam, randang itiak, randang lokan, jo jinih lainnyo nan buliah ditamui. 
 Pucuak parancih, 
 Soto Padang, soto dagiang
 Sambalado, lado nan lah ditumbuak, biasonyo dikacau basamo bahan utamo
 Sambal Lado Tanak
 Kalio, samo jo randang; kok randang dibuek kariang, kalio dibuek basah jo agak tarang warnanyo
 Gulai Ayam
 Gulai Cancang, gulai dagiang jo dalaman jawi
 Gulai Tunjang, gulai tendon kaki jawi
 Gulai Babek atau Gulai Paruik
 Gulai Tambunsu atau Gulai Usus, gulai usus jawi nan biasonyo diisi jo talua atau tahu
 Gulai Limpo
 Gulai Ati
 Gulai Banak atau Gulai Utak
 Gulai Sumsum, 
 Gulai Gajeboh,
 Gulai Itiak, 
 Gulai Talua, 
 Gulai Kapalo Ikan Kakap Merah
 Gulai Jariang, 
 Dendeang Batokok
 Dendeang Balado, 
 Palai, pepes khas Minang
 Paru Goreng, fried cow lung
 Asam Padeh
 Ayam baka
 Ayam goreng
 Ayam Pop, Ayam nan dikukuiih/abuih nan kudian digoreng. Kok ayam goreang biasonyo coklat kaamehan, ayam pop warnanyo tarang.
 Ikan Bilih
 Baluik goreng
 Udang Balado
 Rajungan goreng
 Taruang Balado
 Patai Goreng
 Peyek udang
 Karupuak Jangek, karupuak jangek jawi atau kabau

 Kudapan jo Kue  
ka|jmpl|Sapiriang kudapan Minang, biasonyo diidangan pado acaro baralek atau kumpua dunsanak.
Makanan nan biaso dimakan tanpa nasi, makan jo lontong atau katupek, tapai, atau lansuang dimakan.

 Sate Padang
 Martabak Mesir atau Martabak Kubang
 Katupek Pitalah
 Pical
 Lamang, campuran bareh katan, santan, jo pandan nan dimasak dalam batuang
 Tapai 
 Dadiah
 Bubua Kampiun 
 Bubua Kacang Padi
 Kolak Pisang
 Kolak Kundua
 Karupuak Jangek
 Karupuak Baguak
 Karipiak Balado atau Karupuak Sanjai
 Rakik Maco
 Dakak-dakak atau Karupuak Ganepo
 Karak Kaliang
 Galamai
 Katan Sarikayo
 Lapek Bugih
 Pinyaram
 Sarabi
 Paragede Jaguang
 Kue Sapik
 Batiah
 Bareh Randang
 Kipang Kacang
 Wajik
 Sarang Balam
 Bika
 Sala Lauak

 Minuman 

 Teh Talua
 Ampiang Dadiah
 Es Tebak, campuran pokat, cubadak, tebak, diparuik jo es nan diagiah susu kental manih
 Kawa Daun

 Dalam Budayo Populer 

 Film Indonesia Tabula Rasa (2014), mangambarkan kaluarga Minang nan manjalankan usaho rumah makan Padang nan mampakarajokan urang Papua nan cinan manjadi pamain bola dan bajuang sabagai tukang masaknyo di Jakarta.

 Rujuakan 

 Pautan lua 

Masakan Minang
Kategori:Minangkabau